Bonnier AB
Store norske leksikon,Samfunn,Medier,Forlagsdrift
Bonnier AB er et svensk mediekonsern som har sprunget ut av Albert Bonniers Förlag, som ble stiftet i 1837.
Familieeide Bonnier AB er i dag et omfattende konsern med virksomhet innen kjernevirksomhetene bokforlag, TV/kringkasting og aviser/nyheter. Konsernet omfatter 150 selskaper i 15 land, med hovedvekt på Nord-Europa. Konsernet har rundt 8000 ansatte.I Norge eier Bonnier blant annet 50 prosent av Norges største forlagshus, Cappelen Damm. Virksomhetsområder Forlagsvirksomheten er fortsatt Bonniers viktigste forretningsområde. I 2016 omsatte forlagsdivisjonen for 7,7 milliarder SEK (svenske kroner).  TV/kringkasting er nest største divisjon og omsatte samme år for 7,4 milliarder SEK. Her inngår blant annet C More, TV4, Svensk Filmindustri og finske MTV Oy. I juli 2018 ble det inngått avtale om å selge divisjonen til Telia for 9,2 milliarder SEK. Overdragelsen ble godkjent av EU-kommisjonene i november 2019.   Aviser/nyheter hadde i 2016 en samlet omsetning på 4,8 milliarder SEK. Bonnier utgir flere svenske storaviser, blant annet Expressen, Dagens Nyheter, Sydsvenska Dagbladet og næringslivsavisen Dagens Industri. Nøkkeltall I 2016 var totalomsetningen i Bonnier AB 25,4 milliarder SEK. Driftsresultatet beløp seg i samme år til 796 millioner.Bonnier er familieeid via holdingsselskapet Albert Bonnier AB. Eierselskapet har rundt regnet 80 aksjonærer.Styreleder i Albert Bonnier AB er Carl-Johan Bonnier. Administrerende direktør er Erik I. Haegerstrand. Les mer i Store norske leksikon Bonnier Eksterne lenker For nærmere oversikt over virksomhetsområdene: Bonnier AB.